 

 **REPUBLIKA HRVATSKA**

**BJELOVARSKO-BILOGORSKA**

 **Ž U P A N I J A**

 **OPĆINA ŠANDROVAC**

 **OPĆINSKO VIJEĆE**

**KLASA: 024-02/24-01/4**

**URBROJ: 2103-15-01-24-3**

**U Šandrovcu, 20.06.2024.**

**Z A P I S N I K**

**sa 27. sjednice Općinskog vijeća općine Šandrovac održane dana 20.06.2024.g. sa početkom u 20,00 sati na adresi Bjelovarska 6, 43227 Šandrovac, 1. kat. prostorija vijećnice.**

**Prisutni članovi Općinskog vijeća**

1. Katarina Blažeković
2. Željko Đipalo
3. Želimir Gluščić
4. Nikola Halapa
5. Damir Husnjak
6. Slaven Kurtak
7. Nikola Radonić
8. Goran Solar
9. Igor Škudar

**Odsutni:**

1. Stjepan Kos

**Ostali prisutni**:

1. Dario Halauš -- općinski načelnik Općine Šandrovac
2. Ivana Fočić – pročelnica Jedinstvenog upravnog odjela Općine Šandrovac
3. Sandra Sedlanić- zapisničar, administrativni referent JUO Općine Šandrovac

Predsjednik Općinskog vijeća Općine Šandrovac Slaven Kurtak pozdravio je sve prisutne, utvrdio da je na sjednici prisutno 9 vijećnika te da je kvorum na današnjoj sjednici Općinskog vijeća općine Šandrovac potvrđen. Predsjedavajući je predložio sljedeći Dnevni red 27. sjednice Općinskog vijeća općine Šandrovac:

**DNEVNI RED 27. SJEDNICE**

**OPĆINSKOG VIJEĆA OPĆINE ŠANDROVAC**

1. Aktualni sat,
2. Usvajanje zapisnika sa 25. sjednice Općinskog vijeća Općine Šandrovac,
3. Donošenje Odluke o prodaji nekretnina u vlasništvu Općine Šandrovac na adresi Doljani 11, Šandrovac,
4. Donošenje Odluke o raspisivanju javnog natječaja za prodaju nekretnina u Poslovnoj zoni „Bjelovarska“,
5. Donošenje Odluke o osnivanju registra imovine,
6. Donošenje Odluke o raspisivanju javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac za razdoblje 2024.-2028. godine

Dnevni red usvojen je jednoglasno sa 9 glasova ZA od strane vijećnika Općinskog vijeća Općine Šandrovac. Zatim se prešlo na raspravljanje pojedinih točki dnevnog reda 27. sjednice Općinskog vijeća Općine Šandrovac.

**Točka 1.**

\*\*Predsjedavajući Slaven Kurtak osvrnuo se proteklo obilježavanja Dana Općine. Rekao je kako je bila jedna od ljepših svečanih sjednica, te se zahvalio Udrugama koje su sudjelovale u obilježavanju.

\*Načelnik je rekao kako je zadovoljan Danom Općine, ali da je razočaran što se navečer na zabavu odazvalo malo ljudi. Problem je što se u isto vrijeme održava Terezijana u Bjelovaru. Bendovi su obično svi zauzeti već puno vremena unaprijed, tako da ćemo za slijedeću god pokušati osmisliti drugačije. Napomenu je da se ne slaže kako bi u budućnosti sve bilo badava.

\*\* Vijećnici su napomenuli da se ne može naplaćivati, jer je bilo sponzora, a onda nije dozvoljeno prodavanje pića i ostalih doniranih proizvoda. Tako da će se uskoro oko toga još razgovarati kako bi slijedeće godine bila još bolja organizacija.

\*\*Vijećnik, Igor Škudar postavio je pitanje vezano za parcele na nogometnom igralištu koje nisu u našem vlasništvu.

\*Pročelnica, Ivana Fočić objasnila je kako je to upravo u postupku i kako se rješava na sudu jer je to vezano za pokojne koji nisu imali nasljednike, te da bi e kroz godinu dana procedura i situacija riješila.

\*\*Vijećnik Nikola Radonić također se osvrnuo na proslavu Dana Općine, te pohvalio rad Udruga, te iznio prijedloge za slijedeću godinu, da se na neki način mještani osobnu pozovu na popodnevnu proslavu.

\*\*Načelnik, Dario Halauš za kraj aktualnog sata vijećnicima je iznio koji su radovi u tijeku i planu na području Općine Šandrovac.

**Točka 2.**

**Usvajanje zapisnika sa 25. sjednice Općinskog vijeća Općine Šandrovac.**

U trenutku glasanja bilo je prisutno 9 vijećnika Općinskog vijeća općine Šandrovac.

Kako nije bilo nadopuna i primjedbi Zapisnik sa 25. sjednice Općinskog vijeća usvojen sa 9 glasova ZA od strane vijećnika Općinskog vijeća općine Šandrovac.

**(KLASA: 024-02/24-01/2, KLASA: 2103-15-01-24-3 od 22.03.2024.)**

**Točka 3.**

**Donošenje Odluke o prodaji nekretnina u vlasništvu Općine Šandrovac na adresi Doljani 11, Šandrovac**

Branimiru Roland, Krste Frankopana 67, 43000 Bjelovar, OIB:11962757722, prodaju se nekretnine u vlasništvu Općine Šandrovac na adresi Doljani 11, Šandrovac, i to: k.č.br. 38/K, kuća, dvor i voće površine 200 čhv upisana u zk.ul.br. 1432 k.o. Šandrovac, k.č.br. 1335, livada ograda površine 374 čhv, upisana u zk.ul.br. 214 k.o. Šandrovac, k.č.br. 1336, livada i voće ograda površine 536 čhv, upisana u zk.ul.br. 214 k.o. Šandrovac. Prodaja se obavlja načinom “viđeno-kupljeno” što isključuje bilo kakve naknadne prigovore. Nekretnina se prodaje kao jedna cjelina, u zatečenom i viđenom stanju te se isključuje bilo kakva odgovornost prodavatelja glede materijalnih nedostataka nekretnina.

 Općinsko vijeće Općine Šandrovac složilo se s odlukom premda su izrazili negodovanje što ipak nije prodano mještaninu naše Općine koji je podnio ponudu.

 Kako više nije bilo prijedloga i pitanja, Predsjedavajući je Odluku dao na glasanje.

U trenutku glasanja bio je prisutno 9 vijećnika Općinskog vijeća općine Šandrovac te je Odluka o prodaji nekretnina u vlasništvu Općine Šandrovac na adresi Doljani 11, Šandrovac usvojena sa 9 glasova ZA od strane vijećnika Općinskog vijeća općine Šandrovac.

**(KLASA:940-01/24-01/5, KLASA: 2103-15-01-24-9 od 20.06.2024.)**

**Točka 4.**

**Donošenje Odluke o raspisivanju javnog natječaja za prodaju nekretnina u Poslovnoj zoni „Bjelovarska“**

 Predmet ovog javnog natječaja je prodaja nekretnina u Poslovnoj zoni „Bjelovarska“ u Šandrovcu, vlasništvo općine Šandrovac, upisanog u zemljišnim knjigama Općinskog suda u Bjelovaru u k.o. Šandrovac, zk.ul.br.1505, i to k.č.br. 1524/2, zgrade i dvor u ulici Bjelovarska površine 10745 m2, u naravi upravna zgrada sa radionicom bruto površine 786,24m2, proizvodno skladišna zgrada bruto površine 1.157,79 m2, proizvodno skladišna zgrada bruto površine 1.489,69 m2 i skladišna zgrada bruto površine 654,64 m2, i k.č.br 1527 u naravi livada površine 1 jutro 169 čhv. sve na adresi Bjelovarska 35, 43227 Šandrovac, u svrhu obavljanja proizvodno, uslužnih i skladišnih djelatnosti. Prodaja se obavlja načinom “viđeno-kupljeno” što isključuje bilo kakve naknadne prigovore. Nekretnina koje su predmet prodaje nalaze se u građevinskom području općine Šandrovac, gospodarske namjene (proizvodno-pretežno industrijska namjena) i ima dostupnu energetsku (plin, struja), prometnu (županijska cesta 2232), komunalnu (voda) i komunikacijsku infrastrukturu. Smještaj i izgled nekretnina koje su predmet prodaje, prikazan je u Procjembenom elaboratu tržišne vrijednosti nekretnina broj 058-2023 iz rujna 2023. godine, koji je izradio Mario Turković, dipl.info. stalni sudski procjenitelj za procjene nekretnina, koji svi zainteresirani kupci mogu dobiti na uvid u Jedinstvenom upravnom odjelu Općine Šandrovac, Bjelovarska 6 u Šandrovcu, od ponedjeljka do petka, u vremenu od 8,00-14,00 sati. U skladu sa člankom 23. Zakona o gradnji („Narodne Novine“ broj 153/13, 20/17, 39/19, 125/19), energetski certifikat zgrade nije rađen s obzirom da se radi o nekretninama koje su u naravi industrijska postrojenja i/ili radionice. Članak 2. Početna cijena nekretnina koje su predmet ovog natječaja iznosi 199.000,00 eura (slovima:stodevedesetidevettisućaeurainulacenti) odnosno 96,52 eura po m2. Kupac je dužan uz kupoprodajnu cijenu platiti i troškove procjene nekretnine 1.200,00 eura

 Kako nije bilo pitanje i prijedloga za raspravu, Predsjedavajući je Odluku o raspisivanju javnog natječaja za prodaju nekretnina u Poslovnoj zoni „Bjelovarska“ dao na glasanje i usvajanje.

 U trenutku glasanja bilo je prisutno 9 vijećnika Općinskog vijeća Općine Šandrovac, te je Odluka o raspisivanju javnog natječaja za prodaju nekretnina u Poslovnoj zoni „Bjelovarska“, usvojena sa 9 glasova ZA od strane vijećnika Općinskog vijeća općine Šandrovac.

**(KLASA:940-01/24-01/6, KLASA: 2103-15-01-24-1 od 20.06.2024.)**

**Točka 5.**

**Donošenje Odluke o osnivanju registra imovine općine Šandrovac**

Radi učinkovitog upravljanja nekretninama Općine Šandrovac osniva se Registar imovine Općine Šandrovac. Članak 2. Sukladno odredbama Uredbe o središnjem registru državne imovine („Narodne Novine“ broj 03/2020) u Registar imovine Općine Šandrovac unose se podaci o nekretninama, financijskoj imovini, pokretninaama, pravima i obvezama i drugim pojavnim oblicima imovine.

Kako nije bilo pitanja, Predsjedavajući je Odluku o osnivanju registra imovine dao na glasanje i usvajanje.

U trenutku glasanja bilo je prisutno 9 vijećnika Općinskog vijeća Općine Šandrovac, te je Odluka o osnivanju registra imovine usvojena sa 9 glasova ZA od strane vijećnika Općinskog vijeća općine Šandrovac.

**(KLASA:940-01/24-01/7, KLASA: 2103-15-01-24-1 od 20.06.2024.)**

**Točka 6.**

**Donošenje** **Odluke o raspisivanju javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac za razdoblje 2024.-2028. godine**

 Raspisat će se javni poziv za obavljanje komunalnih poslova redovnog i interventnog održavanja javne rasvjete na području Općine Šandrovac na razdoblje od 4. godine od 2024. do 2028. godine, sukladno odredbama Pravilnika o jednostavnoj nabavi roba, usluga i radova te provedbi projektnih natječaja Općine Šandrovac (KLASA: 406-01/17-01/1, URBROJ: 2123-05-01-17-1 od 28.09.2017.), evidencijski broj nabave 05/2024. CPV: 50232000-0 Usluge održavanja naprava javne rasvjete i semafora. Procijenjena vrijednost ugovora iznosi 20.000,00 eura godišnje.

 Kako nije bilo pitanja i prijedloga za raspravu, Predsjedavajući je Odluku o raspisivanju javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac za razdoblje 2024.-2028. godine dao na glasanje i usvajanje

U trenutku glasanja bilo je prisutno 9 vijećnika Općinskog vijeća Općine Šandrovac te je Odluka o raspisivanju javnog natječaja za obavljanje komunalnih poslova redovnog i interventnog održavanja javne rasvjete na području Općine Šandrovac za razdoblje 2024.-2028. godine

usvojena sa 9 glasova ZA od strane vijećnika Općinskog vijeća općine Šandrovac.

**(KLASA: 363-01/24-01/6, KLASA: 2103-15-01-24-1 od 20.06.2024.)**

**Završeno u 20,50 h**

Zapisničar

Sandra Sedlanić

 Općinsko vijeće općine Šandrovac

 Predsjednik općinskog vijeća

 Slaven Kutak